双调・蟾宫曲酒
作者：无名氏
朝代：元

paragraphs: 酒能消闷海愁山，酒到心头，春满人间。
这酒痛饮忘形，微饮忘忧，好饮忘餐。
一个烦恼人乞惆似阿难，才吃了两三杯可戏如潘安。
止渴消烦，透节通关，注血和颜，解暑温寒。
这酒则是汉钟离的葫芦，葫芦儿里救命的灵丹。
赞西域吉诚甫酌西凉万斛葡萄，喜有知音，助我诗豪。
壮士夺旗，忠臣锁树，逐客吹箫。
检旧曲梨园架阁，举新声乐府勾销。
胆落儿曹，水倒词源，雷吼江潮。
归隐问天公许我闲身，结草为标，编竹为门。
鹿豕成群，鱼虾作伴，鹅鸭比邻。
不远游堂上有亲，莫居官朝里无人。
黜陟休云。
进退休论。
买断青山，隔断红尘。